Kapela mexikarra

Kapela mexikarra edo Mexikoko kapela adaburua gutxi gorabehera altua duen kapela da, 45 cm-ra artekoa eta puntan errematatua, perimetroko hegala oso zabala eta goian biratua, atzeko aldetik 15,5 cm-ra jasoa, eguzkitik babesteko. Tradizioz Mexikon landa-inguruneetan gehien erabiltzen dena, eta herrialde horren ikurra da. Mexikon kapela txarro deitzen zaio kapela mota honi, txarroek ('behizainek') eta nekazariek berezkoa dutelako.

Lastozko kapela Mexikoko klimaren intsolazio handira egokitzeko sortu zen Mexikoko kapela. Lastozko bertsioa herri klaseek erabili ohi dutena da; feltro edo ehun nobleetan egindako bertsio asko daude, goi klaseek erabiltzeko.

Kapela mexikarra munduko ospetsuena da, Mexikoko Iraultzan (1910-1920) jantzi zibilekin borrokatu zuten armada irregular, herri-milizia eta abarren erabilera masiboaren ondorioz: gobernu-bandoak bakarrik zuen armada erregularra, eta, beraz, uniformez jantzitako tropak.

Gaur egun Mexikoko kapela ez da ohikoa hiri inguruetan, jai folklorikoetatik, ospakizun abertzaleetatik eta abarretatik kanpo. Herri-musika lantzen dituzten mexikar abeslari eta talde folklorikoek, hala nola, corrido-a, mariatxia, etab., txarroz janzteko ohitura dute, mexikar kapelarekin batera.

 Kanpo estekak 

Kategoria:Mexikoko ikurrak
Kategoria:Kapelak